Biden: Siguria kibernetike përparësi e qeverisë 
Pas sulmit kibernetik ndaj agjencive federale Njësia e Sigurisë Kibernetike paralajmëroi se heqja nga rrjetet e programeve me viruse do të ishte një përpjekje "shumë komplekse dhe sfiduese".
Administrata e Presidentit Donald Trump dhe Presidenti i zgjedhur Joe Biden ngritën sërish shqetësimin të enjten rreth një ndërhyrje të gjerë në sistemet kompjuterike në të gjithë botën që zyrtarët dyshojnë se ishte kryer nga Rusia. Njësia e sigurisë kibernetike në Departamentin amerikan të Sigurisë së Brendshme tha se sulmi "". Sipas njoftimeve të reja të publikuara të enjten Departamenti i Energjisë dhe Microsoft-i ishin mes atyre që ishin prekur nga sulmi. Të parët që u identifikuan si subjekte të sulmit ishin departamentet amerikane të Thesarit dhe Tregtisë. Njësia e Sigurisë Kibernetike paralajmëroi se heqja nga rrjetet e programeve me viruse do të ishte një përpjekje "shumë komplekse dhe sfiduese". Departamenti i Energjisë tha se sulmi kishte prekur vetëm rrjetet e tij të biznesit. "Deri tani hetimi ka zbuluar se programet me virus kishin ndodhur vetëm në rrjetet e biznesit dhe nuk kanë ndikuar në funksionet thelbësore të departamentit që lidhen me sigurinë kombëtare", tha në një deklaratë zëdhënësja e departamentit Shaylyn Hynes. Të enjten agjencia Reuters njoftoi se gjigandi privat i teknologjisë Microsoft ishte prekur gjithashtu nga sulmi, por nuk arriti ta konfirmonte shkallën e dëmit. Zoti Biden, i cili pritet të inaugurohet si presidenti i 46-të i SHBA-së më 20 janar, tha se "ka shumë gjëra që nuk dihen ende, por ajo çka dihet përbën një shqetësim të madh". Zoti Biden tha se kishte "udhëzuar ekipin e tij për të mësuar më shumë mbi sulmin. Ai vlerësoi nëpunësit civilë të qeverisë të cilët siç tha po punojnë gjithë kohën për t'iu përgjigjur sulmit. Zoti Biden u zotua se pasi të marrë detyrën "administrata e tij do ta shndërrojë sigurinë kibernetike dhe ndërhyrje të kësaj natyre në përparësi të qeverisë”. Ai tha se do të forconte partneritetin e qeverisë me sektorin privat në funksion të sigurisë kibernetike. Të enjten në një postim në twitter senatori republikan Mitt Romney kritikoi administratën Trump për reagimin e saj, duke e quajtur atë "heshtje dhe mosveprim të pafalshëm nga ana e Shtëpisë së Bardhë". "ë", shkruante zoti Romney në një koment në Twitter. Të premten FBI-ja dhe agjenci të tjera pritet të informojnë anëtarët e Kongresit mbi shqetësimet rreth sigurisë. CISA tha se po vazhdon hetimin mbi sulmet. Robert O'Brien, këshilltari i Shtëpisë së Bardhë për Sigurinë Kombëtare, ndërpreu një udhëtim jashtë vendit këtë javë për shkak të sulmit kibernetik.